19 यहोवा मोहसे कहेस, "तू पचन्क इस्राएल क प्रमुखन क बारे मँ इ करूण गीत क गावइ चाही।
2 "'कइसी सिंहिनी अहइ तोहार पचन्क महतारी?
उ सिंहन क बीच एक ठु सिंहिनी रही।
अउर आपन बचवन क लालन-पालन करत रही।
3 उ आपन बच्चन मँ स एक ठु क लालन-पालन किहेस।
उ एक ठु जवान सिंह होइ गवा ह।
उ आपन भोजन पाउव सीख लिहस ह।
उ एक मनई क मारेस अउर खाइ लिहेस।
अउर उ पचे ओका आपन जालि मँ फँसाइ लिहस।
अउर जवान सिंह क मिस्र लइ गएन।
5 "'सिंह महतारी क आसा रही कि सिंह बच्चा प्रमुख बनी।
किन्तु अब ओकर सारी आसा लुप्त होइ गइन।
एह बरे आपन बच्चन मँ स उ एक दूसर क लिहस।
ओका उ सिंह होइ क प्रसिच्छण दिहस।
6 उ जवान सिंहन क संग सिकार क निकरा।
उ एक ठु बलवान जवान सिंह बना।
उ आपन भोजन क धरब सीखेस।
उ एक ठु मनई क मारेस अउर ओका खाएस।
7 उ महलन पइ हमला किहस।
उ नगरन क बर्बाद किहस।
उ देस क हर एक मनई तब भय स अवाक होत रहा।
जब उ ओकर गरजत सुनत रहा।
अउर उ पचे ओका आपन जालि मँ फँसाइ लिहन।
9 उ पचे ओह पइ नकेल लगाएन अउर ओका बंद कइ दिहन।
उ पचे ओका अपने जालि मँ बंद रखेन।
इ तरह ओका उ पचे बाबुल क राजा क लगे लइ गएन।
ओकर गरजब सुन नाहीं सकत्या।
10 "'तोहार पचन्क महतारी एक ठु अंगूरे क बेल जइसी रही,
जेका पानी क लगे बोवा गवा रहा।
ओकरे पास काफी पानी रहा,
एह बरे उ अनेक सक्तीसाली बेलन पइदा किहस।
11 तब उ एक बड़की डार पइदा किहस,
उ डार टहरइ क छड़ी जइसी रही।
उ डार राजा क राजदण्ड जइसी रही।
बेल ऊँची, अउर ऊँच होत गइ।
एकर ढेर डारन रहिन अउर उ बादरन क छुअइ लाग।
12 किन्तु बेल क जड़ स उखाड़ दीन्ह गवा,
अउर ओकर भुइँया पइ बहाइ दीन्ह गवा।
सक्तीसाली डारन टूट गइन, अउर ओनका आगी मँ फेंक दीन्ह गवा।
13 "'किन्तु उ अंगूरे क बेल अब रेगिस्ताने मँ बोइ गइ अहइ।
इ बहोत झुरान अउर पियासी धरती अहइ।
14 बिसाल डारे स आगी फइली।
आगी ओकर सारी टहनियन अउर फलन क बारि दिहस।
एह बरे कउनो सहारा क सक्तिसाली कुबरी नाहीं रही।
Awadhi Bible: Easy-to-Read Version. Copyright © 2005 Bible League International.
